ai4bharat/Pralekha huggingface dataset:
गृह आणि शहरी व्यवहार मंत्रालय
‘मेरी लाइफ, मेरा स्वच्छ शहर’
लाखो नागरिक न वापरलेल्या वस्तू ‘ आर-आर-आर’ केंद्रांवर करत आहेत दान
स्वच्छता ही एक अशी सवय आहे जी नागरिकांनी आपली दैनंदिन जीवनशैलीत सामावून घेतली आहे. आर आर आर म्हणजेच ‘रिड्यूस, रियूज, रिसायकल’ हा शहरी स्वच्छतेचा एक अंगभूत भाग आहे. नागरिकांच्या नेतृत्वाखाली सुरू झालेली ‘मेरी लाइफ, मेरा स्वच्छ शहर’ ही मोहीम आता एका ऐतिहासिक चळवळीत बदलली आहे. देशभरात आतापर्यंत उघडलेली जवळपास 13,000 आरआरआर केंद्रे, 17 लाखांहून अधिक नागरिकांनी स्वेच्छेने त्यांच्या न वापरलेली जुनी पुस्तके, कपडे, खेळणी अशा विविध वस्तू दान करीत आहेत. या वस्तूंचे नूतनीकरण केले जाते आणि पुनर्वापरासाठी योग्य केल्या जातात. स्वच्छतेसाठी, ही चळवळ जनआंदोलनात रूपांतर करण्यासाठी नागरिक आणखी जास्त परिश्रम घेत आहेत.
या आंदोलनामध्ये देशभरात सर्व स्तरातील नागरिक योगदान देत आहेत. यामध्ये संगीत वाद्यांपासून ते न वापरलेल्या प्लॅस्टिकच्या बाटल्या, जुने मिक्सर ग्राइंडरपासून ते सायकलपर्यंत, नागरिक या मोहिमेअंतर्गत 3 आरचा मंत्र अंगीकारत उदारपणे त्यांना गरज नसलेल्या वस्तू जमा करत असल्याचे दिसून येते.
कर्नाटकातील नागरिकांनी जवळच्या आरआरआर केंद्रात सायकल तर रायपूरमधील लोकांनी गिटार आणि हार्मोनियमसारखी वाद्ये जमा केली. रायपूरमधील 70 वॉर्डांमधून, 1200 नागरिकांनी पहिल्या दिवशी आरआरआर केंद्रामध्ये वस्तू जमा करण्यासाठी योगदान दिले. महिला स्वयंसहाय्यता गट, स्वच्छता दीदी आणि इतर स्वयंसेवी संस्थांही मदतीसाठी या मोहिमेत सहभागी झाले आहेत.
मध्य प्रदेशातील खांडवा येथील विविध महिला गटांनी घरोघरी जाऊन जुने कपडे, बूट आणि इतर उपयोगी वस्तू गोळा केल्या. आत्तापर्यंत 500 कपडे जमा झाले आहेत. पंजाबच्या माहिलपूरमध्ये, महाविद्यालयीन विद्यार्थ्यांनी एकत्र येऊन परिसरात आरआरआर केंद्र उघडले. गाझियाबादमध्ये, 35 स्वयंसेवा संघटना आणि 24 निवासी समाज कल्याण संस्थांनी एकत्र येऊन शहरातील 5 आरआरआर केंद्रे चालवण्यास सुरूवात केली आहे. कर्नाटकातील जवळपास 450 आरआरआर केंद्रांना 20,000 हून अधिक नागरिकांनी भेट दिली आहे. नागरिकांनी वापरलेले प्लास्टिक, कपडे, जुनी पुस्तके, पादत्राणे गोळा केले. महिला बचत गट देखील नागरिकांकडून दान केलेल्या, वापरलेल्या कपड्यांमधून पिशव्या बनविण्याचे काम करीत आहेत. केरळमधील कोझिकोड, त्रिपुरातील खोवाई, पंजाबमधील धुरी, महाराष्ट्रातील नवी मुंबई, गोव्यातील मडगाव आणि इतर अनेक भागातील नागरिक आरआरआर केंद्रांना न वापरलेल्या वस्तूंचे दान करीत आहेत.
गृह मंत्रालय
केंद्रीय गृहमंत्री अमित शहा यांच्या हस्ते कर्नाटकातील बागलकोट जिल्ह्यात अनेक प्रकल्पांचे उद्घाटन
मोदीजी पंतप्रधान झाल्यापासून त्यांनी आत्मनिर्भर भारत बनवण्याच्या दिशेने मोठे पाऊल उचलले आहे
नवी दिल्ली, 17 जानेवारी 2021
केंद्रीय गृहमंत्री अमित शहा यांनी कर्नाटकातील बागलकोट जिल्ह्यात अनेक प्रकल्पांची सुरुवात केली. दोन दिवसांच्या कर्नाटक दौर्यावर असलेल्या केंद्रीय गृहमंत्र्यांनी आज साखर कारखान्याचा विस्तार प्रकल्प आणि विजया बँकेच्या 75 व्या शाखेचे उद्घाटन केले. आयुर्वेदिक वैद्यकीय महाविद्यालय आणि अनेक शेती प्रकल्पांचीही त्यांनी पायाभरणी केली. या प्रसंगी अमित शहा म्हणाले की मोदीजी पंतप्रधान झाल्यापासून त्यांनी आत्मनिर्भर भारत बनवण्याच्या दिशेने मोठे पाऊल उचलले आहे. यावेळी केंद्रीय कोळसा व खाण आणि संसदीय कामकाज मंत्री प्रल्हाद जोशी, कर्नाटकचे मुख्यमंत्री बी एस येडीयुरप्पा, उपमुख्यमंत्री गोविंद कारजोल, कर्नाटकचे गृहमंत्री बसवराज बोम्मई, व अन्य राज्यमंत्री व नेते उपस्थित होते.
केंद्रीय गृहमंत्री म्हणाले की, नरेंद्र मोदी सरकारने 2015 मध्ये इथेनॉलच्या वापरास प्रोत्साहन देण्यासाठी आणि इथेनॉलवरील केंद्रीय अबकारी कर हटवण्यासाठी प्रयत्न केले आणि 2018 मध्ये जीएसटी शुल्क 18 टक्क्यांवरून 5 टक्क्यांपर्यंत कमी केले जेणेकरून पेट्रोलमधील इथेनॉल मिश्रणामुळे शेतकऱ्यांना फायदा होऊ शकेल. शाह म्हणाले की आज निरानी समूहाकडून दररोज 2,600 किलोलीटर इथेनॉल तयार करण्याची प्रक्रिया केली जात आहे जो एक स्तुत्य प्रयत्न आहे. नवीन इंधन धोरणांतर्गत इथेनॉल तयार करण्यासाठी उसाचा रस, कच्ची साखर, मळी व कुजलेले धान्य वापरण्यास परवानगी देण्यात आली आहे.
अमित शहा म्हणाले की जेव्हा मोदी सरकारने कार्यभार स्वीकारला तेव्हा 1.58 टक्के इथेनॉल मिश्रण केले जात होते, जे मोदी सरकारने 2022 पर्यंत 10 टक्क्यांवर आणि 2025 पर्यंत 20 टक्क्यांपर्यंत वाढवण्याचे लक्ष्य ठेवले आहे. पंतप्रधान नरेंद्र मोदी यांनी शेतकऱ्यांचे उत्पन्न दुप्पट करण्यास प्राधान्य दिले आहे आणि मोदी सरकारने कृषी क्षेत्रासाठी अर्थसंकल्पीय तरतूद 1,34,399 कोटी रुपयांवरून 2013-14 मध्ये 21,931 कोटी रुपयांपर्यंत वाढवली.
केंद्रीय गृहमंत्री अमित शहा म्हणाले की मोदीजींच्या नेतृत्वाखाली काश्मीरमधून कलम 370 रद्द करण्याचा धाडसी निर्णय घेऊन दीर्घकालीन समस्या सोडवली.Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 166
आरोग्य आणि कुटुंब कल्याण मंत्रालय
कोविड -19 प्रतिबंधक लसीची राज्ये/केंद्रशासित प्रदेशातील उपलब्धतेची अद्ययावत माहिती
राज्ये आणि केंद्रशासित प्रदेशांना सुमारे 195.08 कोटी लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 7.29 कोटींपेक्षा अधिक लसीच्या न वापरलेल्या उपयोगी मात्रा शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसींचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,95,08,30,825
|
|
BALANCE AVAILABLE
|
|
7,29,71,110
केंद्र सरकारने सुमारे 195.08 कोटी  पेक्षा अधिक लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
7.29 कोटी  पेक्षा अधिक न वापरलेल्या उपयोगी मात्रा राज्ये आणि केंद्रशासित प्रदेशांकडे शिल्लक आहेत.
संरक्षण मंत्रालय
संरक्षण मंत्री राजनाथ सिंह यांनी 2020 मधील संरक्षण मंत्रालयाच्या 20 सुधारणांवर ई-पुस्तिका केली प्रकाशित
नवी दिल्ली, 7 जून 2021
संरक्षण मंत्रालयाने वर्ष 2020 मध्ये हाती घेतलेल्या महत्त्वाच्या सुधारणांवर प्रकाश टाकणाऱ्या '20 रिफॉर्म्स इन 2020’ या ई- पुस्तिकेचे प्रकाशन आज संरक्षण मंत्री राजनाथ सिंह यांनी केले. यावेळी संरक्षण राज्यमंत्री श्रीपाद नाईक आणि यावेळी संरक्षण क्षेत्रातील अन्य मान्यवर उपस्थित होते.
ही ई-पुस्तिका देशाच्या संरक्षण क्षेत्रातील उज्ज्वल भविष्यावरील महत्वपूर्ण दस्तऐवज असल्याचे राजनाथ सिंह यांनी यावेळी सांगितले. “पंतप्रधान नरेंद्र मोदी यांच्या सक्षम नेतृत्वात संरक्षण क्षेत्र अधिकाधिक कार्यक्षम व सक्षम करण्याच्या सरकारच्या निर्धाराचे प्रतिबिंब ही पुस्तिका आहे,” असे त्यांनी सांगितले. संरक्षण मंत्रालयाने हाती घेतलेल्या सुधारणांमुळे आगामी काळात भारत संरक्षण क्षेत्रातील एक जागतिक शक्तिस्थळ होईल, असा विश्वास संरक्षणमंत्र्यांनी व्यक्त केला.
धोरणात्मक बदल, नवकल्पना आणि डिजिटल परिवर्तनाद्वारे सशस्त्र दलात अधिक समन्वय आणि आधुनिकीकरण घडवून आणण्यासाठी मंत्रालयाने वर्ष 2020 मध्ये हाती घेतलेल्या संरक्षण सुधारणांचा संक्षिप्त आढावा या पुस्तिकेत आहे. सुधारणांमध्ये पंतप्रधान नरेंद्र मोदी यांच्या ‘आत्मनिर्भर भारत ’ संकल्पनेवर लक्ष केंद्रित करण्यात आले आहे. संरक्षण निर्यातीला चालना देण्यासाठी उद्योगाबरोबरचे वाढते सहकार्य, अधिक पारदर्शकतेसह संरक्षण अधिग्रहणांना गती देण्याचे उपाय, डिजिटल परिवर्तन, सीमेवरील पायाभूत सुविधा मजबूत करणे; सशस्त्र दलात महिलांचा वाढता सहभाग, नवनिर्मितीस चालना देण्यासाठी संशोधन व विकासातील परिवर्तन; एनसीसीचा दुर्गम ठिकाणी विस्तार आणि कोविड -19. विरोधात नागरी प्रशासनास मदत यांचा समावेश यात आहे.
The e-booklet is available on the website of Ministry of Defence:
https://www.mod.gov.in/news
https://www.mod.gov.in/sites/default/files/MoD2RE7621.pdfM.Chopade/S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 151
उपराष्ट्रपती कार्यालय
ईद-उल-जुहाच्या पूर्वसंध्येला उपराष्ट्रपतींनी दिल्या जनतेला शुभेच्छा
उपराष्ट्रपती एम. वेंकय्या नायडू यांनी ईद-उल-जुहाच्या पूर्वसंध्येला देशवासियांना शुभेच्छा दिल्या आहेत.
त्यांच्या संदेशाचा संपूर्ण मसुदा पुढे दिला आहे.
“ईद-उल-जुहाच्या प्रसंगी मी आपल्या देशातील सर्व नागरिकांना मनःपूर्वक शुभेच्छा देऊन अभिनंदन करतो.
ईद-उल-जुहा त्यागाचा सण असून परमेश्वराच्या प्रती परमोच्च श्रद्धेचे प्रतिक आहे.
आपल्या देशात, उत्सव म्हणजे कुटुंबीय आणि समुदायांनी एकत्र येऊन साजरा करण्याचा प्रसंग असतो. मात्र सध्या सुरु असलेल्या कोविड-19 महामारीच्या उद्रेकामुळे आपल्याला या वर्षी साधेपणाने हा सण साजरा करण्यात समाधान मानावे लागणार आहे. प्रत्येकाने खूप सावधानता बाळगून आणि कोविड विषयक सुरक्षिततेच्या सर्व नियमांचे पालन ही ईद साजरी करण्याची मी सर्वांना विनंती करतो.
यावर्षीची ईद आपल्या जीवनात शांती, एकोपा आणि आनंद घेऊन येणारी ठरो.”
या संदेशाचे हिंदी रुपांतर खाली दिले आहे-
“मैं 'ईद-उल-जु़हा' के पावन अवसर पर अपने देशवासियों को हार्दिक बधाई और शुभकामनाएँ देता हूँ।
कुर्बानी का त्योहार 'ईद-उल- जु़हा' भगवान के प्रति परम श्रद्धा का प्रतीक है।
हमारे देश में त्योहार परिवारों और समुदायों के एक साथ मिलकर खुशियाँ मनाने के अवसर होते हैं। परंतु वर्तमान कोविड-19 विश्वव्यापी महामारी के कारण हमें इस वर्ष इस त्योहार को सादगी के साथ मनाकर ही संतोष करना होगा। मेरी सब से अपील है कि आप पूरी एहतियात बरतते हुए और कोविड सुरक्षा संबंधी मानकों का पालन करते हुए ईद का पर्व मनाएँ।
मैं कामना करता हूँ कि ईद-उल-जु़हा का यह पर्व हमारे जीवन में शांति, सद्भाव और खुशियाँ लाए।”
अर्थ मंत्रालय
न्यू डेव्हलपमेंट बँकेच्या संचालक मंडळाच्या विशेष बैठकीला निर्मला सीतारामन यांची व्हिडीओ कॉन्फरन्सिंगद्वारे उपस्थिती
नवी दिल्ली, 27 मे 2020
न्यू डेव्हलपमेंट बँकेच्या संचालक मंडळाच्या विशेष बैठकीला केंद्रीय वित्त मंत्री निर्मला सीतारामन व्हिडीओ कॉन्फरन्सिंगद्वारे उपस्थित राहिल्या. एनडीबीच्या नव्या अध्यक्षाची निवड, उपाध्यक्षांची आणि मुख्य जोखीम अधिकारी यांची नियुक्ती आणि सदस्यत्वाचा विस्तार यांचा बैठकीच्या कार्यक्रम पत्रिकेत समावेश होता.
पायाभूत विकासासाठी निधी पुरवण्यामध्ये एनडीबीच्या योगदानाची वित्त मंत्र्यांनी प्रशंसा केली.या योगदानामुळे भारतासह सदस्य राष्ट्रांच्या विकास कार्यक्रमावर सकारात्मक परिणाम झाला आहे. अल्पावधीत एनडीबीने सदस्य राष्ट्रांच्या 16.6 अब्ज डॉलर्स किंमतीच्या बार 55 प्रकल्पांना मंजुरी दिली असून ही लक्षणीय कामगिरी आहे. बँकेने यशस्वीरित्या स्वतःचे स्थान निर्माण केले असून एमडीबी च्या बरोबरीने अभिमानाने ही बँक उभी असल्याचा उल्लेख सीतारामन यांनी केला.
2014 मधे ब्रिक्स नेत्यांनी मांडलेल्या दृष्टीकोनाला अतिशय लवकर आकार देण्यात उत्कृष्ट नेतृत्व प्रदान केल्याबद्दल एनडीबीचे मावळते अध्यक्ष के.व्ही.कामथ यांची वित्त मंत्र्यांनी प्रशंसा केली. कोविड-19 संदर्भात तात्काळ प्रतिसाद देत कोविड-19 आपत्कालीन कार्यक्रम ऋण संदर्भातले त्यांचे योगदानही स्मरणात राहील असे त्या म्हणाल्या.
नवनिर्वाचित अध्यक्ष ब्राझिलचे मार्कोस ट्रोयजो आणि उपाध्यक्ष आणि सीआरओ म्हणून नव्याने नियुक्त झालेले भारताचे अनिल किशोरा यांचे वित्त मंत्र्यांनी अभिनंदन केले. ही गती कायम राखण्यात आणि सदस्यांना कर्ज पुरवण्यासंदर्भातली कामगिरी, पारदर्शकता, आंतरराष्ट्रीय विश्वासार्हता आणि एनडीबीचे अधिकार प्रभावीपणे साध्य करण्यात नवी उंची गाठण्याबाबत एनडीबीच्या नव्या नेतृत्वाकडून आपल्या मोठ्या अपेक्षा असल्याचे त्या म्हणाल्या.ब्रिक्स मूल्यांचे जतन आणि जागतिक विकासात्मक संस्था म्हणून एनडीबीचा विकास ही दोन्ही उद्दिष्टे साध्य करण्यावर लक्ष राखायला हवे असे त्यांनी सुचवले.
B.Gokhale/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 213
उपराष्ट्रपती कार्यालय
प्रादेशिक भाषांमध्ये अधिक चांगल्या प्रकारे विज्ञानविषयक संपर्क वाढवला जावा- उपराष्ट्रपती
विज्ञानविषयक चर्चा सर्वसमावेशक आणि लोकशाहीपूर्ण असावी-उपराष्ट्रपती
उपराष्ट्रपतींच्या हस्ते, आज राष्ट्रीय गणित दिवसानिमित्त भारतीय वैज्ञानिकांच्या वार्षिक जन्मशताब्दी उत्सवाचा शुभारंभ; श्रीनिवास रामानुजन आणि इतरांना उपराष्ट्रपतींची श्रद्धांजली
नवी दिल्ली, 22 डिसेंबर 2021
विज्ञान सर्वसामान्य लोकांपर्यंत त्यांच्या मातृभाषेत अधिक प्रभावीपणे पोचवण्यासाठी, त्याचा प्रादेशिक भाषांमध्ये प्रसार- प्रचार होणे आवश्यक आहे, असे मत उपराष्ट्रपती एम व्यंकय्या नायडू यांनी व्यक्त केले. यातून लोकांमध्ये वैज्ञानिक दृष्टिकोन विकसित होईल, असा विश्वास त्यांनी व्यक्त केला. लोकांमध्ये वैज्ञानिक दृष्टिकोन आणि जिज्ञासा जागृत करणे, हे शासनाचे मूलभूत कर्तव्य असल्याचा उल्लेख करत उपराष्ट्रपती म्हणाले की पुस्तके, टीव्हीवरील कार्यक्रम आणि रेडियो प्रसारणाच्या माध्यमातून विज्ञान अधिकाधिक लोकप्रिय करण्यासाठी प्रयत्न केले जावेत.
आज लोकांच्या आयुष्यावर, कृत्रिम बुद्धिमत्तेसारख्या आधुनिक तंत्रज्ञानाचा वाढता प्रभाव लक्षात घेत, नायडू म्हणाले की विज्ञानविषयक चर्चा अधिक सर्वसमावेशक आणि लोकशाहीपूर्ण असायला हव्यात. लोकांच्या आयुष्याशी निगडीत अशा क्षेत्रांमध्ये अधिकाधिक प्रगती केली जावी, जेणेकरुन विज्ञानाचे जास्तीत जास्त लाभ लोकांना मिळतील, असे आवाहन त्यांनी वैज्ञानिक समुदायांना केले. ही त्यांची वैज्ञानिक सामाजिक जबाबदारी आहे, असेही ते पुढे म्हणाले.
यावेळी उपराष्ट्रपतींच्या हस्ते, राष्ट्रीय गणित दिनानिमित्त आयोजित भारतीय वैज्ञानिकांच्या जन्मशताब्दी वर्ष समारंभाचे उद्घाटन झाले. विज्ञान आणि तंत्रज्ञान मंत्रालयाच्या विज्ञान प्रसार केंद्राने हा समारंभ आयोजित केला आहे. विख्यात गणितज्ञ, श्रीनिवास रामानुजन यांच्या जयंतीनिमित्त, दरवर्षी 22 डिसेंबर हा दिवस राष्ट्रीय गणित दिन म्हणून साजरा केला जातो.
यावेळी रामानुजन यांच्या योगदानाचा गौरवपूर्ण उल्लेख करत, नायडू म्हणाले की, भारतीय गणितज्ञ आणि वैज्ञानिकांनी देशबांधणीत दिलेले योगदान लक्षात ठेवणे हे आपले सर्वांचे कर्तव्य आहे. “या सर्व वैज्ञानिकांच्या प्रेरणादायक कथा आपणच नव्या पिढीपर्यंत पोचवायला हव्यात. आणि युवा पिढीला विज्ञान क्षेत्रात करियर करण्यासाठी प्रोत्साहन द्यायला हवे.” असे ते पुढे म्हणाले
यावेळी, याच वर्षी जन्मशताब्दी असलेल्या सहा भारतीय वैज्ञानिकांना त्यांनी श्रद्धांजली अर्पण केली. यात, हरगोविंद खुराना, जी. एन. रामचंद्रन, येलावर्ती नेऊदम्मा, बालसुब्रमण्यम रामामूर्ती, जी. एस लढ्ढा आणि राजेश्वरी चटर्जी यांनाही आदरांजली वाहिली. या सगळ्यांचा जन्म 1922 साली झाला होता.
स्टेम म्हणजेच- विज्ञान, अभियांत्रिकी, तंत्रज्ञान आणि गणित या चार क्षेत्रांत आत्मचिंतन करण्याची गरज आहे, असे उपराष्ट्रपती यावेळी म्हणाले. भारताने विज्ञान संशोधन क्षेत्राचे नेतृत्व करावे, असे आवाहन त्यांनी केले.
अनेक लहान मुलांना शाळेत, विज्ञान आणि गणिताची भीती वाटते, याची नोंद घेत, नायडू म्हणाले की, आपण प्रयोगांच्या माध्यमातून विद्यार्थ्यांमध्ये या विषयांची गोडी निर्माण केली पाहिजे.S.Tupe/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 159
आरोग्य आणि कुटुंब कल्याण मंत्रालय
पावसाळ्यापूर्वी डासांसारख्या कीटकांपासून पसरणाऱ्या आजारांच्या प्रतिबंधासाठी आणि नियंत्रणासाठी राज्यांच्या सज्जतेचा केंद्रीय आरोग्य मंत्री डॉ. मनसुख मांडविय यांनी व्हिडिओ कॉन्फरन्सिंगच्या माध्यमातून घेतला आढावा
राज्यांनी अंतर्गत तयारीचा आढावा घ्यावा आणि प्रतिबंधात्मक उपायांसाठी जनतेमध्ये जागरूकता वाढवण्याचे केले आवाहन
केंद्रीय आरोग्य मंत्री डॉ.मनसुख मांडविया यांनी मलेरिया, डेंग्यू, चिकनगुनिया, काला आझार आणि जापानी एन्सेफलायटीस यांसारख्या डासांसारख्या कीटकांपासून पसरणाऱ्या रोगांच्या पावसाळ्याच्या आधी प्रतिबंध आणि नियंत्रणासाठी राज्यांच्या तयारीचा व्हिडिओ कॉन्फरन्सिंगच्या माध्यमातून आढावा घेतला. यावेळी सिक्कीमचे मुख्यमंत्री, 22 राज्यांचे आरोग्य मंत्री, प्रा. सचिव , राष्ट्रीय आरोग्य अभियानाचे व्यवस्थापकीय संचालक  आणि राज्यांतील वरिष्ठ अधिकारी या आढावा बैठकीत सहभागी झाले होते. या बैठकीला आरोग्याने कुटुंब कल्याण मंत्रालयाचे विशेष कर्तव्य अधिकारी सुधांश पंत हे देखील उपस्थित होते.
यावेळी आवश्यक ती तयारी आणि संयुक्त प्रयत्नांचे महत्त्व अधोरेखित करताना केंद्रीय आरोग्यमंत्र्यांनी सांगितले की, " आपण आरोग्यविषयक गरजांची पूर्वतयारी करून आणि वेळेपूर्वी त्यांच्यासाठी पुरेशा तरतुदी करून अशा आजारांचा भार प्रभावीपणे कमी करू शकतो."
आरोग्यासंबंधीच्या पायाभूत सुविधांमध्ये गुंतवणूक करण्यासाठी राज्यांनी आपल्या आरोग्य विषयक तरतुदींचा जास्तीत जास्त वापर करावा, असे आवाहन डॉ. मनसुख मांडविया यांनी केले. वेळीच जर प्रतिबंधात्मक उपाय लागू केले तर आजारांचा प्रसार कमी होतो असा विश्वास त्यांनी व्यक्त केला. यावेळी डॉ. मांडविया यांनी, राज्यांना डासांचे प्रजनन रोखण्यासाठी आणि त्यांच्यावर नियंत्रण मिळवण्यासाठी, समुदायाच्या एकत्रित प्रयत्नांबरोबरच तसेच जागरूकता निर्माण करण्याबरोबरच, राज्यांमध्ये अंमलात आणल्या जाणाऱ्या सर्वोत्कृष्ट पद्धती आणि सार्वजनिक आरोग्याच्या नाविन्यपूर्ण उपाययोजना सामायिक करण्याचे आवाहन केले. यावेळी त्यांनी वर्तणुकीशी संबंधित मोहिमा तसेच गावे, शाळा आणि परिसरात माहिती, शिक्षण, संवाद वाढवण्याच्या आणि त्याचा प्रसार करण्याच्या कामी जनतेला एकत्र येण्याचे करण्याचे आवाहन केले.
आयईसी/ सामाजिक मोहिमांच्या माध्यमातून या आजाराच्या रुग्णांबाबत सूचना, अशा रोग्यांची काळजी आणि या कामी सामुदायिक सहभाग सुनिश्चित करण्यासाठी आयुष्मान भारत-आरोग्य आणि वेलनेस सेंटर्सचा समावेश करण्याचा सल्ला केंद्रीय आरोग्यमंत्र्यांनी राज्यांना दिला. यावेळी आरोग्यमंत्र्यांनी, राज्यांना आवश्यक सर्व ती मदत यात औषध/निदान तसेच राज्यांनी निर्दिष्ट केलेल्या इतर आवश्यक संसाधनांची वेळेवर उपलब्धता आणि प्रभावी वितरण होईल, अशी हमी दिली.
|
आरोग्य आणि कुटुंब कल्याण मंत्रालय
|
भारताच्या एकूण कोविड -19 प्रतिबंधक लसीकरणाने 216.41 कोटी मात्रांचा टप्पा केला पार
12 ते 14 वयोगटातील 4.07 कोटींपेक्षा जास्त बालकांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 46,848
गेल्या 24 तासात 5,747 नव्या कोरोना रुग्णांची नोंद.
रुग्ण बरे होण्याचा दर सध्या 98.71%,
सध्याचा साप्ताहिक पॉझिटिव्हिटी दर 1.74%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 216.41  कोटींचा टप्पा पार केला आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 4.07  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,14,794
|
|
2nd Dose
|
|
1,01,13,106
|
|
Precaution Dose
|
|
69,27,390
|
|
FLWs
|
|
1st Dose
|
|
1,84,35,982
|
|
2nd Dose
|
|
1,77,09,540
|
|
Precaution Dose
|
|
1,34,76,576
|
|
Age Group 12-14 years
|
|
1st Dose
|
|
4,07,90,629
|
|
2nd Dose
|
|
3,11,98,282
|
|
Age Group 15-18 years
|
|
1st Dose
|
|
6,18,59,458
|
|
2nd Dose
|
|
5,28,13,182
|
|
Age Group 18-44 years
|
|
1st Dose
|
|
56,10,40,711
|
|
2nd Dose
|
|
51,48,71,891
|
|
Precaution Dose
|
|
8,39,60,140
|
|
Age Group 45-59 years
|
|
1st Dose
|
|
20,39,86,921
|
|
2nd Dose
|
|
19,67,40,923
|
|
Precaution Dose
|
|
4,40,80,159
|
|
Over 60 years
|
|
1st Dose
|
|
12,76,39,372
|
|
2nd Dose
|
|
12,29,96,782
|
|
Precaution Dose
|
|
4,51,14,712
|
|
Precaution Dose
|
|
19,35,58,977
|
|
Total
|
|
2,16,41,70,550
भारतातील रुग्णसंख्या सध्या 46,848 इतकी आहे, ती देशाच्या एकूण रुग्णसंख्येच्या तुलनेत 0.1% इतकी आहे.
परिणामी, भारतात रुग्ण बरे होण्याचा दर 98.71%. झाला आहे.
गेल्या 24 तासांत 5,618 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,39,53,374 झाली आहे.
गेल्या 24 तासात 5,747 नव्या कोरोना रुग्णांची नोंद झाली.
गेल्या 24 तासात एकूण 3,40,211 चाचण्या करण्यात आल्या. भारताने आतापर्यंत एकूण 89.12  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 1.74% तर दैनंदिन पॉझिटिव्हिटी दर 1.69% आहे.
संरक्षण मंत्रालय
पुण्यातील राष्ट्रीय युद्ध स्मारकात कारगिल विजय दिवस सोहळा
पुणे, 26 जुलै 2020
जगातील सर्वात प्रतिकूल प्रदेश म्हणून ओळखल्या जाणाऱ्या लडाखच्या कारगिल-द्रास क्षेत्रातील शौर्य आणि पराक्रमाची गाथा म्हणून दर वर्षी 26 जुलै रोजी कारगिल विजय दिवस साजरा केला जातो. या दिवशी भारतीय सशस्त्र सैन्याने अत्यंत प्रतिकूल भूमीवर खराब हवामानात बर्फाच्छादित शिखरांच्या तीव्र उतारावर चिकाटी आणि शौर्याने शत्रूचे मनसुबे नापाक केले. सुमारे 16,000 फूट उंचीवर लढल्या गेलेल्या या कारगिल युद्धात अर्थात ऑपरेशन विजय मध्ये 1,042 पाकिस्तानी सैन्य मारले गेले तर 527 भारतीय सैनिक शहीद झाले होते.
भारतीय सैन्य दलाच्या विजयाच्या स्मरणार्थ आणि आपल्या हुतात्म्यांच्या सर्वोच्च बलिदानास आदरांजली म्हणून 21 व्या कारगिल विजय दिवशी पुणे येथील राष्ट्रीय युद्ध स्मारकात पुष्पचक्र अर्पण समारंभ आयोजित करण्यात आला होता. शहीद जवानांना सन्मानित करण्यासाठी दक्षिणी कमांडच्या सर्व विभागांच्या वतीने लेफ्टनंट जनरल सी.पी. मोहंती, जनरल ऑफिसर कमांडिंग-इन-चीफ यांनी स्मारकावर पुष्पचक्र अर्पण केले. दक्षिण कमांड मुख्यालयाचे चीफ ऑफ स्टाफ, लेफ्टनंट जनरल डी एस आहुजा आणि मेजर जनरल ए.के. हुक्कू  यांनीही पुष्पचक्र अर्पण केले. कोविड -19 महामारीच्या पार्श्वभूमीवर योग्य ती खबरदारी घेऊन दक्षिण कमांड मुख्यालयाचे निवडक अधिकारी आणि जवान तसेच कारगिल युद्धातील निवृत्त अधिकाऱ्यांच्या उपस्थितीत हा सोहळा संपन्न झाला.
M.Iyengar/V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 139
आरोग्य आणि कुटुंब कल्याण मंत्रालय
डॉ. हर्षवर्धन यांनी जुनी दिल्ली रेल्वे स्थानकावर इंडियन रेडक्रॉस सोसायटी  सह मास्क आणि साबणांचे केले वितरण
“कोविड विरुद्धच्या लढ्याला लवकरच अकरा महिने पूर्ण होतील आणि तेव्हापासून मास्क आणि सेनेटायझर आमचे मुख्य शस्त्र आहे”
नवी दिल्ली, 30 नोव्हेंबर 2020
केंद्रीय आरोग्य आणि कुटुंब कल्याण मंत्री डॉ. हर्ष वर्धन आणि इंडियन रेडक्रॉस सोसायटीचे अध्यक्ष  यांनी आज जुनी दिल्ली रेल्वे स्थानकात मास्क आणि साबणाचे वाटप केले.
मास्क घालणे आणि हात धुण्याच्या महत्वावर जोर देताना डॉ हर्षवर्धन म्हणाले, “कोविड विरुद्धच्या लढ्याला लवकरच अकरा महिने पूर्ण होतील. तेव्हापासून, स्वतःचे आणि इतरांचे संरक्षण करण्यासाठी स्वच्छता आणि सामाजिक अंतरांच्या मूलभूत तत्त्वांचे अनुसरण केले. कोविड विरूद्ध लढा देताना मास्क आणि सेनेटायझर आमचे मुख्य शस्त्र आहे.”
कार्यक्रमाला उपस्थित असलेल्या प्रत्येकाने मास्क घातला आहे हे पाहून सगळ्यांचे कौतुक करताना डॉ हर्षवर्धन म्हणाले, “या मास्क आणि साबण वितरणामागे एक मोठा संदेश आहे. हा संदेश पोहोचविणे हे उद्दिष्ट आहे. सरकार वेगवेगळ्या वाहिन्या व उपक्रमांच्या माध्यमातून लोकांमध्ये जनजागृती करण्याचा प्रयत्न करीत आहे. या अंमलबजावणीमध्ये हमाल, टॅक्सी संघटना, तीन चाकी वाहन संघटना यांनी खूप महत्वाची भूमिका बजावली आहे. ”
भारतातील कोविड परिस्थितीबद्दल बोलताना डॉ. हर्षवर्धन यांनी कोविड पॅरामीटर्समधील प्रगतीवर प्रकाश टाकला. ते म्हणाले, “संपूर्ण जगात रुग्ण बरे होण्याचा सर्वाधिक दर भारतामध्ये आहे. जानेवारी 2020 मध्ये आमच्यकडे फक्त एकच प्रयोगशाळा होती परंतु आता आमच्याकडे 2165 प्रयोगशाळा कार्यान्वित आहेत. दररोज दहा लाखाहून अधिक लोकांची चाचणी केली जाते. आम्ही आज 14 कोटी इतक्या एकत्रित चाचण्या पूर्ण केल्या आहेत. या सगळ्यातून, साथीच्या आजराविरुद्धच्या लढ्यात महत्वपूर्ण योगदान देणाऱ्या कोरोना योद्ध्यांचे अथक प्रयत्न आणि सरकारचा दृढनिश्चय दिसून येतो.”
ते पुढे म्हणाले, “पंतप्रधान नरेंद्र मोदी यांच्या सक्षम मार्गदर्शनाखाली भारत मास्क, पीपीई किट्स, व्हेंटिलेटर इत्यादींच्या उत्पादनांमध्ये स्वावलंबी झाला आहे. भारतात दररोज 10 लाखाहून अधिक पीपीई किट तयार होत आहेत आणि आता या लसीच्या संशोधनात आमचे वैज्ञानिक मोलाची भूमिका बजावत असून ती वेळेवर उपलब्ध होईल.”
डॉ. हर्षवर्धन यांनी लोकांना 6 फुटाच्या अंतराच्या नियमाचे पालन करण्याची विनंती केली. ते म्हणाले, “आपल्याकडून झालेलं छोटेसे दुर्लक्ष किंवा निष्काळजीपणामुळे मोठ्या समस्या उद्भवू शकतात. संपूर्ण जगात कोविडमुळे होणाऱ्या मृत्यूचे सर्वात कमी प्रमाण जरी भारतात असले तरीदेखील, या आजारामुळे एखाद्या व्यक्तीचा झालेला मृत्यू हे त्याचे मित्र आणि कुटुंबाचे हे सर्वात मोठे नुकसान आहे. जास्तीत जास्त लोकांपर्यंत हा संदेश पोहचवावा असे आपणा सर्वांना माझे भावनिक आवाहन आहे. ”
या कार्यक्रमाला आर.के. जैन, सरचिटणीस, आयआरसीएस, एस. सी. जैन, डीआरएम, दिल्ली उपस्थित होते.S.Tupe/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 106
पंतप्रधान कार्यालय
नेपाळमधील लुंबिनी इथल्या मायादेवी मंदिराला पंतप्रधानांनी दिली भेट
नवी दिल्ली, 16 मे 2022
पंतप्रधान नरेंद्र मोदी यांनी 16 मे 2022 रोजी नेपाळमधील लुंबिनीच्या एक दिवसाच्या दौऱ्यात लुंबिनी येथील मायादेवी मंदिराला सर्वप्रथम भेट दिली. पंतप्रधानांसोबत नेपाळचे पंतप्रधान शेर बहादूर देउबा आणि त्यांच्या पत्नी डॉ.आरझू राणा देउबा उपस्थित होते.
2. मंदिराच्या आवारातील मार्कर स्टोन येथे उभय नेत्यांनी आदरांजली वाहिली, हे भगवान बुद्धांचे जन्मस्थान आहे. बौद्ध धार्मिक विधींनुसार संपन्न पूजेला ते उपस्थित होते.
3. दोन्ही पंतप्रधानांनी मंदिराशेजारी असलेल्या अशोक स्तंभाजवळ दीपप्रज्वलन केले. इ.स.पूर्व 249 मध्ये सम्राट अशोक यांनी उभारलेला हा स्तंभ लुंबिनी हे भगवान बुद्धांचे जन्मस्थान असल्याचा पहिला अभिलेखीय पुरावा मानला जातो. त्यानंतर, दोन्ही पंतप्रधानांनी बोधी वृक्षाला पाणी घातले. हे रोप बोध गया इथून आणण्यात आले होते आणि पंतप्रधान मोदी यांनी 2014 मध्ये भेट म्हणून ते दिले होते. मंदिराच्या अभ्यागत पुस्तिकेत उभय नेत्यांनी स्वाक्षरीही केली.
N.Chitale/S.Kane/ P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(